มีอะไรกับแฟนช่วงดึกแล้วก็เที่ยงของวันต่อมา พอตกเย็นมาแฟนมีเลือดออกที่ช่องคลอด คือยังไงครับ
สวัสดีค่ะ เลือดที่ออกจากช่องคลอด อาจเป็น- เลือดประจำเดือน หากอยู่ในช่วงวันที่ที่ประจำเดือนควรจะมา และมีเลือดออกมานาน 2-7 วัน ก็น่าจะเป็นเลือดประจำเดือนได้- เป็นเลือดออกช่วงไข่ตก หากอยู่ในช่วงกึ่งกลางของรอบประจำเดือน เลือดออกปริมาณเล็กน้อย และออกเพียงแค่ 1 วัน ก็อาจเป็นเลือดออกวันไข่ตกได้- เลือดจากการบาดเจ็บของเยื่อบุช่องคลอด จากการมีเพศสัมพันธ์ที่รุนแรง มักกออกเพียงเล็กน้อย และหยุดไหลได้เองใน 1-3 วัน- มีมดลูกอักเสบติดเชื้อ มักมีตกขาวที่ผิดปกติ และอาการปวดท้องน้อยร่วมด้วย- มีความผิดปกติที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป และจะต้องมีเลือดผิดปกติออกมาอีกเรื่อยๆ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น- การผลิตฮอร์โมนของรังไข่ผิดปกติหากอยู่ในช่วงวันที่ที่ประจำเดือนควรจะมา และมีเลือดออกมานาน 2-7 วัน ก็น่าจะเป็นเลือดประจำเดือนได้ดังกล่าวไป แต่หากไม่ใช่ และเลือดออกนานเกินสัปดาห์ หรือมีอาการอื่นๆ ร่วม เช่น ปวดท้องน้อยมาก มีตกขาวผิดปกติ เป็นต้น ก็ควรไปพบแพทย์เพื่อตรวจหาสาเหตุค่ะ